Ekstrakcija joda

Potreban pribor i materijal:

1. Manji levak za odvajanje

2. Prsten

3. Gvozdeni stativ

4. Epruveta

5. 2 čaše

6. Jod, I2

7. Benzen, C6H6

U levak za odvajanje sipati oko 100 cm3 vodenog rastvora joda. Jod se malo rastvara u vodi , te je rastvor bledo-žute boje. Vodenom rastvoru joda doda se 10 cm3 benzena, pa se levak zatvori i snažno promućka. Kada se tečnost umiri izdvojiće se dva sloja: donji, vodeni sloj ,koji je skoro bezbojan, i gornji sloj benzena koji je ljubičasto obojen od rastvorenog joda. Jod se dobro rastvara u benzenu, pa se iz vodenog rastvora , prilikom mešanja, skoro sav ekstrahuje. Levak za odvajanje se postavi na prsten, koji se nalazi na gvozdenom stativu i sa njega skine zatvarač. Donji vodeni sloj se iz levka isusti u čašu tako da ni jedna kap ljubičastog rastvora ne izađe. Zatimse ljubičasti sloj ispusti u malu čašu i iz njega pažljivo odstrani rastvarač , u kapeli na peščanom kupatilu. Na dnu čaše ostaje jod.